గూగుల్ క్రోమ్
ఈ బ్రౌజర్‌ను మొదట సెప్టెంబర్ 2, 2008న 43 భాషల్లో మైక్రోసాఫ్ట్ విండోస్ (XP మరియు దాని తరువాత విడుదలైన వెర్షన్‌లకు) కోసం బహిరంగంగా విడుదల చేశారు, అధికారికంగా ఇది ఒక బేటా వెర్షన్. మైక్రోసాఫ్ట్ విండోస్ కోసమే అందుబాటులోకి తీసుకొచ్చినప్పటికీ, క్రోమ్ చాలా త్వరగా దాదాపు 1% మార్కెట్ వాటాను సాధించగలిగింది. దీని వినియోగం ప్రారంభంలో వేగంగా పెరిగినప్పటికీ, అక్టోబరు 2008లో 0.69%నికి పడిపోయి, కనిష్ఠ స్థాయికి చేరుకుంది. తరువాత మళ్లీ దీని వినియోగం పెరగడం మొదలైంది, డిసెంబరు 2008లో క్రోమ్ మళ్లీ 1% మార్కెట్ వాటాను అధిగమించింది.
సర్జీ బ్రిన్
1973 ఆగస్టు 21న జన్మించిన సర్జీ మిఖాయ్‌లోవిచ్ బ్రిన్ () ఒక రష్యన్ అమెరికన్ కంప్యూటర్ శాస్త్రవేత్త మరియు పారిశ్రామికవేత్త. సెర్చ్ ఇంజిన్ (అన్వేషణ యంత్రం) మరియు ఆన్‌లైన్ వాణిజ్య ప్రకటనలకు సంబంధించిన సాంకేతిక పరిజ్ఞానం పరంగా ప్రపంచంలోనే అతిపెద్ద ఇంటర్నెట్ (అంతర్జాలం) కంపెనీగా వెలుగొందుతున్న Google, Inc., సహ వ్యవస్థాపకుడుగా ల్యారీ పేజ్‌తో పాటు ఆయన సుపరిచితులు.